**Albastru**

*Erika*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ploua albastru pe turla bisericii

Aerul sfânt se rotea printre crengi

Pe vitralii picurau îngeri cuminți

Icoane și sfinți

Drumul planta pe oglinda de bălți

Chipuri străine și ochi neștiuți

Zâmbete reci pe pietrele ude

Acre și crude

Și frunze cădeau peste ani

Peste pasul tău ploua timpul albastru

Adoarme și ultimul înger bălai

La poarta albastră de rai

Doar eu te aștept

Hai, vino! Fă-mi raiul albastru!